wickkiey/tamil-wikipedia-markdown huggingface dataset:
# மரபு அளவையியல்

மெய்யியலில் **பத அளவையியல்** *(term logic)*, அல்லது **மரபு அளவையியல்** *(traditional logic)* அல்லது ** முற்கூற்று அளவையியல்** அல்லது **அரிசுட்டாட்டிலிய அளவையியல்** என்பது அரிசுட்டாட்டில் தொடங்கிவைத்த அளவையியல் அணுகுமுறையாகும். இது பிறகு பெரிபேட்ட்ட்டிகப் பள்ளி சர்ந்த அவரது பின்னோடிகளால் வளர்த்தெடுக்கப்பட்டது; ஆனால் கிமு மூன்றாம் நூற்றாண்டில் வழக்கிழந்தது. பத அளவையியல் இடைக்காலத்தில் முதலில் இசுலாமிய அளவையியலில் அல்பராபியசுவால் பத்தாம் நூற்றாண்டில் மீட்டெடுக்கப்பட்டது. பிறகு பன்னிரண்டாம் நூற்றாண்டில் கிறித்தவ ஐரோப்பாவில் புதிய அளவையியலில் புத்துயிர்ப்பு பெற்று, பத்தொன்பதாம் நூற்றாண்டில் புத்தியல் பயனிலை அளவையியல் கால்கொள்ளும் வரை வழக்கில் இருந்தது. மெய்யியலைப் புரிந்துகொள்ள பத அளவையிய்ல் அறிமுகம் செய்யப்பட்டது. பிற்கு இந்த மரபு அளவையியலைக் குறியீட்டு அளவையியலும் பயனிலை அளவையியலும் பதிலீடு செய்தன. சிறந்த ப்யிற்சி உள்ளவரே மரபு அளவையிய்லைப் புரிந்து கொள்ளவியலும்.  

## அரிசுட்டாட்டிலின் முறை
# பிரசன்னா ஜி. கே.


**பிரசன்னா ஜி. கே.** (*Prasanna GK*) என்பவர் ஓர் இந்தியத் திரைப்படப் படத்தொகுப்பாளர் ஆவார். குறிப்பாக தமிழ்த் திரைப்படங்களில் பணிபுரிகிறார். திரைப்பட படத்தொகுப்பாளர் ஏ. ஸ்ரீகர் பிரசாத்தின் உதவியாளராக இருந்தவர் ஆவார். இவரை பாலாஜி மோகன் மாரி திரைப்படத்தில் அறிமுகப்படுத்தினார்.  

## தொழில்
பிரசன்னா ஜி. கே சென்னை கிறித்துவக் கல்லூரியில் இளங்கலை பட்டம் பெற்ற பின்னர், எல். வி. பிரசாத் திரைப்படம் மற்றும் தொலைக்காட்சி அகாதமியில் படத்தொகுப்பு மற்றும் ஒலி வடிவமைப்பில் பட்டயப் படிப்பை முடித்தார். பின்னர் படத்தொகுப்பாளர்கள் லியோ ஜான் பால் மற்றும் டி. எஸ். சுரேஷ் ஆகியோரிடம் பிரசன்னா உதவியாளராக இருந்தார். பின்னர் ஏ. ஸ்ரீகர் பிரசாத்திடம் உதவியாளராக இணைந்தார். ஆரம்பம், ஃபைண்டிங் ஃபன்னி, யான் போன்ற படங்களில் ஸ்ரீக்கர் பிரசாத்தின் உதவியாளராகப் பணியாற்றினார். பின்னர் பாலாஜி மோகனின் மாரி மூலம் இவர் படத்தொகுப்பாளராக அறிமுகமானார். தனுஷ் இயக்குநராகப் பணியாற்றிய பவர் பாண்டியைத் தவிர, தற்போது செல்வராகவன் நெஞ்சம் மறப்பதில்லை மற்றும் மன்னவன் வந்தானடி ஆகிய படங்களில் பணியாற்றி வருகிறார்.  

## திரைப்படவியல்

### படத் தொகுப்பு
| 2015 | *மாரி* |  |  |  |  |  |  |  |
| --- | --- | --- | --- | --- | --- | --- | --- | --- |
| 2016 | *அவியல்* |  |  |  |  |  |  |  |
| 2017 | *பவர் பாண்டி* |  |  |  |  |  |  |  |
| *ரங்கூன்* |  |  |  |  |  |  |  |  |
| *மரகத நாணயம்* |  |  |  |  |  |  |  |  |
| *யானும் தீயவன்* |  |  |  |  |  |  |  |  |
| *வேலையில்லா பட்டதாரி 2* | இருமொழி படம் (தமிழ், தெலுங்கு ) |  |  |  |  |  |  |  |
| 2018 *கஜினிகாந்த்* |  |  |  |  |  |  |  |  |
| *மாரி 2* |  |  |  |  |  |  |  |  |
| 2019 | *சத்ரு* |  |  |  |  |  |  |  |
| 2019 | *இஃக்லூ* |  |  |  |  |  |  |  |
| 2020 | *டாணா* |  |  |  |  |  |  |  |
| *சர்பத்* |  |  |  |  |  |  |  |  |
| *எஃப். ஐ. ஆர்* |  |  |  |  |  |  |  |  |
| 2021 | *டி 43 (2021 படம்) / டி 43* | 2021 | *நானே வருவன்* | 2021 | *நட்சத்திரம்* | 2021 | *யாக்கை திரு* | } |

## விருதுகள்
| 2021 | சிறந்த படத்தொகுப்பாளருக்கான பிளாக்ஷீப் டிஜிட்டல் விருதுகள் | *டிப்பிள்ஸ் (2020 வலைத் தொடர்)* | } |
| --- | --- | --- | --- |
# மல கொழுப்பு சோதனை


மருத்துவத்தில், **மல கொழுப்பு சோதனை** (Fecal fat test) என்பது கொழுப்பு செரிமானத்தின் பின் உறிஞ்சப்படுவதில் குறை உள்ளதா எனக் கண்டறியும் சோதனையாகும். இத்தகைய குறைபாட்டினால் மலத்தில் கொழுப்புக்கு அதிகமாகக் காணப்படும் (கொழுப்புமலபேதி).  

## பின்னணி
முன்சிறுகுடலில், உணவு கொழுப்பானது (முதன்மையாக ட்ரைகிளிசரைடுகள் ) கணைய லைபேசு போன்ற நொதிகளால் 1,2-டைஅசைல்கிளிசெரால் மற்றும் தனித்த கொழுப்பு அமிலங்களின் சிறிய மூலக்கூறுகளாகச் செரிக்கப்படுகின்றன. இவை சிறுகுடலின் நடுப்பகுதியின் சுவர் வழியாக உறிஞ்சப்படுகின்றன. உறிஞ்சப்பட்ட கொழுப்பானது வளர்சிதை மாற்ற<nowiki/>ச் சுழற்சியிலும் மற்றும் அதிகப்படியான கொழுப்பு சேமிக்கவும் படுகிறது. கொழுப்பு மதிப்புமிக்க ஊட்டச்சத்து என்பதால், மனித மலத்தில் பொதுவாகச் செரிக்கப்படாத கொழுப்பு மிகக் குறைந்த அளவே காணப்படும். இருப்பினும், கணையம் மற்றும் இரைப்பைக் குழாயில் ஏற்படும் நோய்கள் காரணமாகக் கொழுப்பு உறிஞ்சப்படுவது தடைப்படுகிறது.  

கீழ்க்கண்ட நோய்கள் கொழுப்பு உறிஞ்சப்படுவதைப் பாதிக்கின்றன:  

- நாள்பட்ட கணைய அழற்சி, சிஸ்டிக் பைப்ரோசிசு மற்றும் ஸ்வாச்மேன்-டயமண்ட் சிண்ட்ரோம் போன்ற நாளமில்லாச் சுரப்பியான, கணைய செயல்பாட்டின் கோளாறுகள் (இதனால் கணைய செரிமான நொதிகளின் குறைபாடு ஏற்படுகிறது
- குளூட்டன் ஒவ்வாமை (சிறு குடல் புறணி அழற்சியினால் சேதமடைவதால் கொழுப்பு உறிஞ்சப்படுவது மோசமாகப் பாதிக்கப்படுகிறது)
- குறுகிய குடல் நோய்க்குறி (இதில் சிறுகுடலின் பெரும்பகுதியை அறுவை சிகிச்சை மூலம் அகற்றப்படுகிறது. மீதமுள்ள பகுதியால் அனைத்து கொழுப்பையும் முழுமையாக உறிஞ்ச இயலாத நிலை).
- சிறிய குடல் பாக்டீரியா அதி வளர்ச்சி நோய்க்குறி

## நுண்ணோக்கி சோதனை
மல கொழுப்பு சோதனை எளிய முறையாகும். இதில் எடுக்கப்பட்ட மல மாதிரி மருத்துவமனையின் ஆய்வகத்திற்கு நுண்ணோக்கி ஆய்விற்காகச் சமர்ப்பிக்கப்படுகிறது. மலமானது சூடான் III & சூடான் IV கொண்டு சாயமேற்றப்பட்டு நுண்ணோக்கியில் காணப்படுகிறது. நுண்ணோக்கியின் வழியே மல மாதிரியில் காணக்கூடிய கொழுப்பு ஓரளவு கொழுப்பு செரிமான குறைபாட்டு நோயினைக் குறிக்கிறது.  

## அளவீட்டு முறை
இம்முறையில் மல கொழுப்பானது அளவிடப்படுகிறது. இந்த அளவீடானது வழக்கமாக மூன்று நாட்கள் செய்யப்படுகிறது. இதற்கு நோயாளி மலத்தினை ஒரு கலனில் சேகரிக்கின்றார்.  

கலவை கருவிகளைப் பயன்படுத்தாமல், மலமானது நன்றாகக் கலக்கப்படுகிறது. நன்கு கலக்கப்பட்ட மலத்திலிருந்து ஒரு சிறிய மாதிரி சேகரிக்கப்படுகிறது. சேகரிக்கப்பட்ட மலத்தில் கரைப்பான்களைப் பயன்படுத்திக் கொழுப்பானது பிரித்தெடுக்கப்பட்டு சோப்பாக மாற்றப்பட்டு அளவிடப்படுகிறது.  

பொதுவாக, ஒரு நாளைக்கு 100 கிராம் கொழுப்பை உட்கொள்ளும் ஒருவரின் உடலிலிருந்து 7 கிராம் வரை உறிஞ்சப்படாமல் வெளியேறும். இது வயிற்றுப்போக்கு நோயாளிகளுக்கு, வயிற்றுப்போக்கு கொழுப்பு உறிஞ்சுதலுக்கு இடையூறாக இருப்பதால், 12 கிராம் வரை கொழுப்பு உறிஞ்சப்படாமல் வெளியேறும்.
# ஆர். வி. எஸ். பெரி சாஸ்திரி

**ஆர்.வி.எஸ். பெரி சாஸ்திரி** (*R.V.S. Peri Sastri*), இந்தியாவின் முன்னாள் தலைமைத் தேர்தல் ஆணையராக இருந்தார். இவர் இப்பதவியில் ஜனவரி 1, 1986 முதல் 1990 நவம்பர் 25 வரை பணியாற்றினார். 1989இல் நடைபெற்ற இந்தியப் பொதுத் தேர்தல்கள் இவரது ஆட்சிக் காலத்தில் நடைபெற்றது.  

## கல்வி
பிப்ரவரி 1, 1929 அன்று ஆந்திராவின் பீமிலிபட்னத்தில் பிறந்த பெரி சாஸ்திரி சென்னைப் பல்கலைக்கழகத்தின் இணைவுக் கல்லூரியானது சென்னை கிறித்துவக் கல்லூரியில் ஆங்கிலத்தில் முதுகலைப் பட்டம் பெற்றார். அதன்பிறகு, தில்லி பல்கலைக்கழக சட்ட பீடத்தில் பி.சி.எல் பட்டம் பெறுவதற்கு முன்பு, மத்தியப் பிரதேசத்தில் உள்ள அனந்தபூர், ஆந்திரா மற்றும் ராய்ப்பூரில் சில காலம் கற்பித்தார். டெல்லியில் பி.சி.எல் மற்றும் எல்.எல்.எம். முடித்த அவர் முடித்த பல்கலைக்கழகத்திலும் கற்பித்தார்.  

## நீதித்துறை பணி
1956-57ஆம் ஆண்டில், இந்திய சட்ட ஆணையத்தில் இளைய சட்ட அதிகாரியாகச் சேர்ந்தார். பின்னர் இந்திய அரசாங்கத்தின் சட்ட அமைச்சகத்தில் பல்வேறு பதவிகளை வகித்தார். 1978இல் இந்திய அரசின் செயலாளர் பதவிக்கு உயர்ந்தார். பெரி சாஸ்திரி பல ஆண்டுகளாக இந்திய அரசின் முதன்மை சட்டமன்ற வரைவாளராக இருந்தார். இவர் இந்திய அரசியலமைப்பில் பல திருத்தங்களையும், 1950ஆம் ஆண்டின் இந்தியச் சாலை போக்குவரத்துக் கழகச் சட்டம், சர்க்கரை மேம்பாட்டு நிதிச் சட்டம், 1982 மற்றும் தில்லி விற்பனை வரிச் சட்டம், 1975 உள்ளிட்ட பல சகாப்த மசோதாக்களையும் வரைந்தார்.  

## தேர்தல் ஆணையர் பணி
பெரி சாஸ்திரி தலைமைத் தேர்தல் ஆணையராக இருந்த காலத்தில், 1989 பொதுத் தேர்தலுக்கு முன்னதாக இரண்டு தேர்தல் ஆணையர்களை நியமிப்பதன் மூலம் ஆணையத்தைப் பல உறுப்பினர்கள் கொண்டதாக மாற்ற முதல் முயற்சி மேற்கொள்ளப்பட்டது. இம்முயற்சியானது பெரி சாஸ்திரியின் அதிகாரத்தினை குறைப்பதற்காகவும், அரசின் வேண்டுகோளை நிராகரித்து நேர்மையான அதிகாரி எனப்பெயர் பெற்றதற்கான சோதனை என முன்னாள் கம்ப்ரோலர் மற்றும் பொது தணிக்கையாளர் சி.ஜி.சோமையா விமர்சித்தார். வி. பி. சிங் அமைச்சரவையில் சட்ட அமைச்சராக இருந்த தினேசு கோசுவாமியிடம் சில தேர்தல் சீர்திருத்தங்களை பெரி சாஸ்திரி பரிந்துரைத்திருந்தார். சாஸ்திரி தலைமைத் தேர்தல் ஆணையராக இருந்த காலத்தில் வாக்களிக்கும் வயது 18ஆகக் குறைக்கப்பட்டது. மேலும், மின்னணு வாக்குப்பதிவு இயந்திரங்களைப் பயன்படுத்துவதற்கான முதல் நடவடிக்கைகள் இவரது பதவிக் காலத்தில் தான் எடுக்கப்பட்டன.
# அளவைநெறித் தொகை


***அளவைநெறித் தொகை*** *Organon* (Greek: Ὄργανον) என்பது அரிசுட்டாட்டிலின் அளவையியல் சார்ந்த நூல்களின் செந்தரத் திரட்டு ஆகும். *Organon* எனும் கிரேக்கப் பெயர் இவரது பெரிபேட்டட்டிகப் பள்ளியின் பின்னவர்களால் சூட்டப்ப்ட்டதாகும்.  

## நூல்களின் அமைவு

இந்த நூல்களை தியோப்பிரேட்டசு திரட்டி காலவரியாக் அமைக்காமல் நன்கு கட்டமைந்த முறையில் ஒழுங்கு படுத்தினார். உண்மையில் அளவையியல் பாட் விரிவுரைகள் நிக்ழ்த்தவே இவை திட்டமிடப்பட்டுள்ளன. இந்த ஏற்பாடு ஆந்திரோனிக்கசுவால் கிமு 40 இல் ஒழுங்குபடுத்தப் பட்ட்தாகும்.
# கிபு அருவி



**கிபு அருவி** (Kipu Falls) என்பது ஹவாயில் கிழக்கு காவையில் உள்ள ஒரு அருவி ஆகும்.  

ஐந்து வருட கால இடைவெளியில் ஐந்து பேர் நீரில் மூழ்கி இறந்தது, மற்றும் பல விபத்தினால் ஏற்பட்ட காயங்கள் காரணமாக கிபு அருவி ஒரு ஆபத்தான நற்பெயரைக் கொண்டுள்ளது. அடிக்கடி நிகழும் நீரில் மூழ்கி இறப்புகளின் காரணமாக, அருவி அமைந்துள்ள நிலத்தை சொந்தமாகக் கொண்ட க்ரோவ் ஃபார்ம்ஸ் நிறுவனம், அணுகல் பாதையைத் தடுக்க முடிவு செய்தது. சட்டபூர்வமான ஒரு பார்வையில், இந்த அருவி உண்மையில் பொதுமக்களின் பயன்பாட்டிற்கு திறந்திருக்கப்படவில்லை.  வழிகாட்டி புத்தகங்கள் இந்த அருவியின் இருப்பிடத்தை விளம்பரப்படுத்தத் தொடங்கிய பின்னர் விபத்துகளின் மூலமான காயங்கள் அதிகமாகிவிட்டன.  

*ரைடர்ஸ் ஆஃப் தி லாஸ்ட் ஆர்க்கின்* அறிமுகக் காட்சியின் படப்பிடிப்பின் அமைவிடமாகவும் கிபு அருவி பரவலாக அறியப்படுகிறது.
# ஜேம்ஸ் பிரின்ஸ்செப்



**ஜேம்ஸ் பிரின்ஸ்செப்** (**James Prinsep**) (20 ஆகஸ்டு 1799 – 22 ஏப்ரல் 1840) ஆங்கிலேயே மொழி மற்றும் கீழ்திசை இயல் மற்றும் தொல்பொருள் அறிஞரும் ஆவார். இவர் வங்காள ஆசியச் சமூக நிறுவன இதழாசிரியராகப் பணியாற்றிய்வர். பண்டைய இந்தியாவில் புழக்கத்தில் இருந்த கரோஷ்டி எழுத்துமுறை மற்றும் பிராமி எழுத்துமுறை கல்வெட்டுக்களை படிப்பதில் தேர்ச்சி பெற்றவர். உலோகவியல் மற்றும் நாணயவியல் துறைகளில் தேர்ச்சி பெற்ற ஜேம்ஸ் பிரின்ஸ்செப் வாரணாசியில் உள்ள நாணயச்சாலையின் தலைவராக பணியாற்றியவர்.  
யின் ஞானவாபி பள்ளிவாசல் சுவரை ஒட்டிய, சிதிலமைடந்த காசி விஸ்வநாதர் கோயில் பகுதி ஓவியம் ஆண்டு 1822]]  
யில் அமைந்த பாப்ரு கல்வெட்டை ஜேம்ஸ் பிரின்ஸ்செப் ஆராய்ந்தது. இது ஆசியச் சமூக இதழில் வெளியிடப்பட்டது.]]  
மெய்யெழுத்துகள் எவ்வாறு நவீன தேவநாகரி எழுத்துக்களாக வளர்ச்சி அடைந்தது என விளக்கும் ஜேம்ஸ் பிரின்ஸ்செப்பின் வரைபடம், மார்ச், 1838]]  

## இதனையும் காண்க
- வில்லியம் ஜோன்ஸ்
- அலெக்சாண்டர் கன்னிங்காம்
# கிட்டுவாரி



**கிட்டுவாரி** அல்லது **கத்துவாரி** என்பது இந்தியாவின் சம்மு-<nowiki/>காசுமீரில் உள்ள கிட்டுவார்  பள்ளத்தாக்கில் பேசப்படும் காசுமீர<nowiki/>மொழியின் மிகவும் தனித்துவமானதும்  பழமைமரபான பேச்சுவழக்கு  உடையதுமான ஒரு மொழி ஆகும் சியார்ச்சு ஆபிரகாம் கிரியர்சன் போன்ற அறிஞர்களால் கிட்டவாரி மொழி காசுமீர மொழியின்  பேச்சுவழக்கு என வகைப்படுத்தப்பட்டுள்ளது. இது காசுமீர் பள்ளத்தாக்கிற்கு வெளியே பேசப்படும் இரண்டு முக்கிய காசுமீர பேச்சுவழக்குகளில் ஒன்றாகும் (மற்றொன்று பொகுலி, ஒருவேளை இது ஒரு மேற்கு பகாரி மொழியாக இருக்கலாம்)..  

கிரியர்சன், தனது மொழியியல் கணக்கெடுப்பில், கிட்டுவாரியைக் காசுமீரிய மொழியின் வேறுபட்ட ஒரு வகையான மொழியாக வகைப்படுத்தினார், இது அண்டைப் பகுதி மொழிகளாகிய பஞ்சாபி, பகாரி ஆகியவற்றால் ஆழமாக தாக்கம் பெறப்பட்டது. கிட்டுவாரி மொழியானது காசுமீர மொழியின் மற்ற கிளை மொழிகளைக்காட்டிலும் பழமைய மரபுகளைக் காத்திருக்கும் மொழி  என்று கிரியர்சன் குறித்திருந்தார். இதற்குச் சான்றாக எழுவாய் மாற்றுப்பெயரீட்டுச் சொல்லாக து என்றிருப்பதையும் நிகழ்கால partciple ‘அன்’ இருப்பதையும் குறிப்பிட்டார். இவை பொதுச்சீர் காசுமீர மொழியில் மறைந்துவிட்டன.  கிட்டுவாரி மொழியின் ஒரு சொற்பட்டியலும் தொடக்கநிலை இலக்கண வரைவுகளை வடக்கு இமயமலையின் மொழிகள் என்னும் படைப்பில் தொகுக்கப்பட்டன  

1911 ஆம் ஆண்டு இந்திய மக்கள் தொகை கணக்கெடுப்பில் கிட்டுவாரி பேசிய 7,464 பேர் பதிவு செய்தனர்.  

## எழுத்து
கிட்டுவாரி மொழியை எழுத தக்கிரியின் ஒரு தனித்துவமான மாறுபாடு பயன்படுத்தப்படுகிறது என்று கிரியர்சன் குறிப்பிடுகிறார்; அத்துடன் நிலையான எழுத்துக்கூட்டலஅல்லது நிலையான எழுத்துவடிவம் இருப்பதாகத் தெரியவில்லை.  

## அடிக்குறிப்புகளும் மேற்கோள்களும்
# பினாக்கியோ (திரைப்படம்)



***பினாக்கியோ (ஆங்கிலம்: Pinocchio)*** 2019 ஆம் ஆண்டில் வெளிவந்த ஒரு இத்தாலிய கனவுருப்புனைவுத் திரைப்படம் ஆகும். இத்திரைப்படம் மட்டேயோ கார்ரோன் ஆல் எழுதி இயக்கி தயாரிக்கப்பட்டுள்ளது. ரொபேர்டோ பெனினி, பெடெரிகொ லெலாபி, ரக்கோ பபலியோ, மஸ்சிமோ செச்சிரினி, மரீன் வக்த், மற்றும் கிகி புரோலெட்டி ஆகியோர் நடித்துள்ளனர்.  

இத்திரைப்படம் 19 திசம்பர் 2019 அன்று இத்தாலியில் வெளியானது. இங்கிலாந்து மற்றும் ஐயர்லாந்தில் 14 ஆகத்து 2020 அன்று வெளியிடப்பட்டது.  

இத்திரைப்படம் விமர்சகர்களிடம் பெரிதும் நல்ல வெரவேற்பினைப் பெற்றுள்ளது. 2020 டேவிட் டி டானடெல்லோ விருதுகள் விழாவில் 15 பரிந்துரைகளை பெற்றது, ஐந்தினை வென்றது. ஒன்பது நாஸ்ட்ரோ டி அர்ஜெண்டோ விருதுகளுக்கு பரிந்துரைக்கப்பட்டு ஆறினை வென்றது. 93ஆவது அகாதமி விருதுகளில் மொத்தம் இரண்டு விருதுகளிற்கு பரிந்துரைக்கப்பட்டுள்ளது. குறிப்பாக சிறந்த உடை அமைப்பு மற்றும் சிறந்த ஒப்பனை விருதுகளுக்கு.
# நெல்சன் அருவி

**நெல்சன் அருவி** (*Nelson Falls*), என்பது அடுக்கு அருவி ஆகும். இது ஆஸ்திரேலியாவின் டாஸ்மேனியாவின் மேற்கு கடற்கரை பிராந்தியத்தில் உள்ளது. ஐக்கிய நாடுகள், கல்வி, அறிவியல், பண்பாட்டு நிறுவன (யுனெஸ்கோ) உலகப் பாரம்பரியக் களம் எனப் பட்டியலிடப்பட்ட டாஸ்மேனிய வனப்பகுதியில் அமைந்துள்ளது.  

## அமைவிடம் மற்றும் அம்சங்கள்
நெல்சன் நீர்வீழ்ச்சி பிராங்க்ளின்-கோர்டன் காட்டு நதிகள் தேசிய பூங்காவில் அமைந்துள்ளது. இது குயின்சுடவுண்லிருந்து தொலைவில் மேற்கில், லைல் நெடுஞ்சாலை வழியாக நெல்சன் பள்ளத்தாக்கினை அடையலாம். இந்த அருவி பர்பரி ஏரியில் கலக்கும் நெல்சன் ஆற்றில் உள்ளது இந்த அருவி. நெல்சன் ஆறு சுமார் சுமார் உயரமுடையது.
# எலினா அருவி

**எலினா அருவி** (*Helena Falls*) என்பது நியூசிலாந்தின் பியார்ட்லேண்ட் தேசிய பூங்காவில் உள்ள ஒரு நீர்வீழ்ச்சியாகும். சாலை முனையிலிருந்து சந்தேகத்திற்குரிய ஒலி வரும் ஒரு நடை பாதை முடிவானது நீர்வீழ்ச்சியின் அடிவாரத்திற்குச் செல்கிறது. இப்பகுதிக்கு ஹெலன் ஃபெல்ஸ் (1882-1914) எனப் பெயரிடப்பட்டுள்ளது.  

## கேலரி
# திப் அருவி

**திப் அருவி** (*Dip Falls*), என்பது திப் ஆற்றில் க்யூபிக்- பாசால்ட் பாறைகள் மீது உள்ள அடுக்கு நீர்வீழ்ச்சி ஆகும். இது ஆத்திரேலியாவின் தசுமேனியாவின் வடமேற்கு பிராந்தியத்தில் உள்ள மவ்பன்னாவில் அமைந்துள்ளது.  

## அமைவிடம் மற்றும் அம்சங்கள்

இந்த நீர்வீழ்ச்சி திப் சரக பிராந்திய பாதுகாப்பு பகுதியில் கடல் மட்டத்திலிருந்து உயரத்தில் உயரமுடையதாக உள்ளது. பாஸ் நெடுஞ்சாலையில், இசுடான்லிக்கு தென்கிழக்கில் சுமார் தொலைவில் சிஸ்டர் கடற்கரை கிரமத்திற்கு அருகிலுள்ளது.
# யுண்டன் அருவி


**யுண்டன் அருவி** (*Yuntan Waterfall*) என்பது தைவானின், சியாயி கவுண்டி பகுதியில் மெய்ச்சான் நகரத்தில் உள்ள அருவியாகும்.  

## புவியியல்
இந்த நீர்வீழ்ச்சி கிளவுட் ஏரிக்கு நீரை வழங்குகிறது. சுமார் 35 மீட்டர் உயரத்தில் உள்ளது.  

## போக்குவரத்து
அலிஷன் வன இரயில்வேயின் ஜியாலிப்பிங் நிலையத்திற்குக் கிழக்கே நடந்து செல்லும் தூரத்தில் இந்த நீர்வீழ்ச்சி அமைந்துள்ளது.
# இரட்டை அருவி (வடக்கு பிராந்தியம்)

**இரட்டை அருவி** (*Twin Falls*)(குண்ட்ஜெய்மி : ***குங்க்குர்டுல்***) என்பது தெற்கு அலிகேட்டர் ஆற்றின் ஒரு அடுக்கு நீர்வீழ்ச்சியாகும்.. தெற்கு அலிகேட்டர் ஆறு யுனெஸ்கோ உலக பாரம்பரிய களமான ஆர்ன்ஹெம் நிலப்பரப்புக்கு மேலே பாய்கிறது. ஆர்ன்ஹெம் நிலப்பரப்பு ஆத்திரேலியாவின் வடக்கு பிராந்தியத்தில் பட்டியலிடப்பட்ட காடு தேசிய பூங்கா அமைந்துள்ளது. 1980 ஆம் ஆண்டில், இரட்டை நீர்வீழ்ச்சி பகுதி தேசிய தோட்டத்தின் செயல்படாத பதிவேட்டில் பட்டியலிடப்பட்டது.  

## அமைவிடம் மற்றும் அம்சங்கள்
41 முதல் 51 மீட்டர் உயரத்திலிருந்து விழும் அருவி கடல் மட்டத்திலிருந்து 158 மீட்டர் உயரத்தில் உள்ளது. இந்த நீர்வீழ்ச்சி தேசிய பூங்காவின் கிழக்கு எல்லைக்கு அருகிலும் ஜாபிருவிலிருந்து தெற்கில் அமைந்துள்ளது. இந்த நீர்வீழ்ச்சியை நான்கு சக்கர வாகனத்தில் காடு நெடுஞ்சாலையிலிருந்து மற்றும் ஜிம் ஜிம் நீர்வீழ்ச்சிக்கு அருகில்.  

ஆத்திரேலியாவைச் சுற்றுலாத் தலமாக ஊக்குவிப்பதற்காக ஆத்திரேலிய *டிராவலர்* பத்திரிகை 2012 இல் தேர்ந்தெடுக்கப்பட்ட முன்னணி நூறு படங்களுக்குள் இந்நீர்வீழ்ச்சி படமும் இடம்பெற்றிருந்தது.  

நீர்வீழ்ச்சியை ஒட்டியுள்ள பகுதிகளில் சுற்றுலாப் பயணிகளுக்காக வாகன நிறுத்துமிடம், சுற்றுலா பகுதி, பொது கழிப்பறைகள் மற்றும் நிழலாடிய பகுதிகள் உள்ளன.
# இரட்டை அருவி (ஓரிகான்)


**இரட்டை அருவி** (*Twin Falls -Oregon*) என்பது அமெரிக்க மாநிலமான ஓரிகானில் உள்ள மரியன் கவுண்டியில் சேலம் நகரின் கிழக்கு முனையில் உள்ள சில்வர் அருவி மாநிலப் பூங்காவில் அமைந்துள்ள ஒரு நீர்வீழ்ச்சி ஆகும். இது மவுண்ட் ஹூட் தேசிய வனப்பகுதி மத்திய சாண்டியம் வனப்பகுதியைச் சந்திக்கும் மேற்கு அடிவாரத்தில் அமைந்துள்ளது. தென் நீர்வீழ்ச்சி, டிரேக் நீர்வீழ்ச்சி, லோயர் சவுத் நீர்வீழ்ச்சி மற்றும் குளிர்கால நீர்வீழ்ச்சி போன்ற பல முக்கிய நீர்வீழ்ச்சிகள் இந்தப் பூங்காவில் அமைந்துள்ளன.  

## அமைவிடம்
சில்வர் க்ரீக்கின் நார்த் ஃபோர்க்கின் போக்கில் இரட்டை நீர்வீழ்ச்சி உருவாகியுள்ளது. இது பத்து நீர்வீழ்ச்சியின் சில்வர் அருவி மாநிலப் பூங்கா டிரெயிலின் கிழக்குப் பகுதியில் அமைந்துள்ளது. கனியன் டிரெயில் வழியாக நார்த் ஃபால்ஸ் டிரெயில் நோக்கி, மத்திய வடக்கு நீர்வீழ்ச்சி கால் மைல் தூரத்தில் உள்ளது. வசந்த காலத்தில் அது இரண்டு பிரிவுகளாகப் பிரிந்ததால் இதற்கு இரட்டை அருவி எனப் பெயர் வந்தது.  

## விளக்கம்
இரட்டை நீர்வீழ்ச்சி பத்து நீர்வீழ்ச்சியின் பாதையில் மூன்றாவது சிறிய அருவியாகும். இதனை கனியன் தடத்தின் அதிகாரப்பூர்வ பார்வையிலிருந்து முழுமையாகப் பார்க்க முடியாது. நீர்வீழ்ச்சி ஒரு கோண பசால்ட் லெட்ஜ் மீது இரண்டு பகுதிகளாக விழுகிறது. இந்த அருவி திரைச்சீலைகளைப் போன்றது. இரண்டில் தூரத்தில் உள்ள ஒன்று கோடையில் வற்றி அருகிலுள்ள குன்றின் மீது மட்டும் பாய்வதால் இதனைக் காண்பது சாத்தியமற்றது.
# ச. யா. குரேசி

**சகாபுதீன் யாகூப் குரேசி** (*Shahabuddin Yaqoob Quraishi*)(பிறப்பு ஜூன் 1947 11) இந்திய குடைமைப் பணி அதிகாரி மற்றும் 17வது இந்தியத்தலைமைத் தேர்தல் ஆணையர் ஆவார். இவர் ஜூலை 30, 2010 அன்று நவீன் சாவ்லா ஓய்விற்குப் பின் இப்பதவியில் நியமிக்கப்பட்டார். முன்னதாக குரேசி இளைஞர் விவகாரங்கள் மற்றும் விளையாட்டு அமைச்சகத்தில் செயலாளராகவும் பணியாற்றியுள்ளார்.  

## தொழில்
குரோசி இந்திய ஆட்சிப் பணிக்கு 1971ஆம் ஆண்டு தேர்வான அரியானா அதிகாரி ஆவார். இவர் தொடர்பு மற்றும் சமூக சந்தைப்படுத்தலில் முனைவர் பட்டமும் பெற்றிருந்தார். குரைசி, இந்தியாவின் முதல் முஸ்லீம் தலைமைத் தேர்தல் ஆணையாளர் ஆவார். ஆனால் இவர் 10 ஜூன் 2012 அன்று பதவியிலிருந்து விலகினார்.
# கபச்சிரா அருவி


**கபச்சிரா அருவி** (*Kapachira Falls*) மலாவியில் உள்ள நீர்வீழ்ச்சியாகும். இது சைர் ஆற்றின் தாழ் பகுதியில் சிக்வானா நகருக்கு அருகில் மஜீதி வனவிலங்கு காப்பகத்தில் உள்ளது. இந்த அருவியின் மேற்பகுதியில் கபச்சிரா நீர் மின்நிலையம் கட்டப்பட்டுள்ளது.  

இந்த நீர்வீழ்ச்சி டேவிட் லிவிங்ஸ்ட்டனின் 1859 ஜாம்பேஸி பயணம் ஷைரைத் தொடரவிடாமல் தடுத்தது. இவரது அணியின் பல உறுப்பினர்கள் நோயால் இறந்தனர். இறந்தவர்களின் உடல் இப்பகுதியில் அடக்கம் செய்யப்பட்டது.
# ஹம்போல்ட் அருவி

**ஹம்போல்ட் அருவி**  

**ஹம்போல்ட் அருவி** (*Humboldt Falls*) என்பது நியூசிலாந்தின் பியார்ட்லேண்ட் மாவட்டத்தில் ஹோலிஃபோர்ட் பள்ளத்தாக்கில் அமைந்துள்ள அருவி ஆகும். இது 275 மீட்டர் உயரத்தில் மூன்று அடுக்குகளாக விழுகிறது. மூன்று அடுக்குகளில் உயரமானது 134 மீட்டர் உயரம் உடைய அடுக்காகும்.  

## பயணப்பாதை
ஹம்போல்ட் நீர்வீழ்ச்சி செல்லும் பாதையானது ஹோலிஃபோர்ட் சாலையிலிருந்து தொடங்குகிறது. ஹோலிஃபோர்ட் சாலைக்குச் செல்ல, மில்ஃபோர்ட் சாலையிலிருந்து திரும்ப வேண்டும். நீர்வீழ்ச்சியிலிருந்து திரும்பிச் செல்லும் பாதையின் பயண காலம் சுமார் அரை மணி நேரம், இந்த பாதை 600 மீ நீளம் கொண்டது. எளிதாகப் பயணம் மேற்கொள்ள இந்தப் பாதை நன்றாகத் தரப்படுத்தப்பட்டுள்ளது.
# ஏரி பந்து


**ஏரி பந்து** (*Lake ball*)**(அலைப் பந்து**, **கடற்கரை பந்து** அல்லது **கசிவு பந்து** என்றும் அழைக்கப்படுகிறது) என்பது கடல் கடற்கரை ஓரங்களில் காணப்படும் குப்பைகள். இது அலை இயக்கங்கள் கொண்ட பெரிய ஏரிகளிலும் காணப்படுகிறது. அலைகளின் உருளும் இயக்கத்தினால் தண்ணீரில் மிதக்கும் குப்பைகள் சேகரிக்கப்பட்டு இறுதியில் ஒரு பெரிய பந்தாக உருவாகிறது. இப்பந்தில் சேரும் குப்பை பொருட்கள் ஆண்டுக்கு ஆண்டு இருப்பிடத்திற்கு இருப்பிடம் அலையின் இயக்கத்தின் அடிப்படையிலும் மாறுபடும்.  

ஏரி பந்துகளைப் பற்றிய ஆரம்பக்கால குறிப்பு வால்டனுடையது. இதில் இவர்:  
அங்கு, நான் பார்த்த ஏரி பந்தானது: கணிசமான அளவுகளில், நன்றாகப் புல் அல்லது வேர்களால் ஆனது, குழாய் வொர்ட்டின் அரை அங்குலத்திலிருந்து நான்கு அங்குல விட்டம் வரை, மற்றும் முழுமையான கோள வடிவத்தைக் கண்டேன். இவை மணல் அடியில் ஆழமற்ற நீரில் முன்னும் பின்னுமாக உருட்டப்படுகிறது, சில நேரங்களில் கரையில் வீசப்படுகின்றன. இவை திடமான புல், அல்லது நடுவில் சிறிது மணல் கொண்டவை. முதலில் இவை கூழாங்கல் போல அலைகளின் செயலால் உருவானது என்று கூறுவீர்கள்; இன்னும் சில சிறியது அரை அங்குல நீளமுள்ள சமமான கரடுமுரடான பொருட்களால் ஆனது, இவை ஆண்டின் ஒரு பருவத்தில் மட்டுமே உற்பத்தி செய்யப்படுகின்றன. மேலும், அலைகளால் ஆனவை என, நான் சந்தேகிக்கிறேன், ஏற்கனவே நிலைத்தன்மையைப் பெற்ற ஒரு பொருளை அணிந்து கொள்ளும் அளவுக்குக் கட்டமைக்கவில்லை. காலத்தில் உலர்ந்த போது இவை இவற்றின் வடிவத்தைப் பாதுகாக்கின்றன.  
- ஹென்றி டேவிட் தோரே, வால்டன், அத்தியாயம் 9
# ஊசி இலைப் பந்து


**ஊசி இலைப் பந்து** (Larch ball) என்பது ஏரி ஒன்றில் மிதக்கும் இலைகள் அலைகளின் செயலால் கோள வடிவத்தில் சிக்கி, ஏரி பந்து போன்று காணப்படுவதாகும். இருப்பினும், இவை மொன்ட்டானாவின் சீலி ஏரியில் உருவாகின்றன என்று அறியப்படுகிறது. மேலும், இவை கிளார்க் ஃபோர்க் மற்றும் ட்ரேசியில் உள்ள ஏரிகள், பெல்டோமா ஏரி, பிக் கெட்ரான் ஏரி மற்றும் லிட்டில் கெட்ரான் ஏரி போன்ற புதிய பிரன்சுவிக் போன்ற பகுதிகளிலும் இவை உருவாகின்றன. வழக்கமான பந்துகள் 3 முதல் 4 அங்குலம் (8 முதல் 10 வரை)&nbsp;செ.மீ) விட்டம் கொண்டவை. மிகவும் அரிதாகவே பெரியவை அளவில் காணப்படுகின்றன.
# தபஸ்ஸம் அத்னன்


**தபஸ்ஸம் அத்னன்** (*Tabassum Adnan*) (பிறப்பு 1977) சுவாத் பள்ளத்தாக்கிலிருந்து வந்த பாக்கித்தானின் பெண்கள் உரிமை ஆர்வலர் ஆவார். பாக்கித்தானிய பெண்களுக்கு நீதி தேடுவதில் இவர் மேற்கொண்ட முயற்சிகளுக்காக அமெரிக்க வெளியுறவுத்துறையின் 2015ஆம் ஆண்டு சர்வதேச வீரதீர பெண்கள் விருதை வென்றார்.  

## சுயசரிதை
தபஸ்ஸம் அத்னன் 1977 இல் பிறந்து பாக்கித்தானின் சுவாத் பள்ளத்தாக்கில் வளர்ந்தார். இவருக்கு 13 வயதிலே திருமணமாகி நான்கு குழந்தைகளுக்கு தாயானார். மேலும், குடும்ப வன்முறையால் பாதிக்கப்பட்டார். இவர் தனது 20 வயதில் கணவரை விவாகரத்து செய்தபோது. வீடற்றவராகவும், ஆதரவு இல்லாமலும் இருந்தார். மற்றும் முறையான நீதி முறைகள் அல்லது காவல் நடைமுறைகளை மாற்றுவதை நோக்கமாகக் கொண்டிருக்கவில்லை என்றாலும், பெரியவர்களின் முடிவுகள் சமூக ரீதியாக மதிக்கப்படுகின்றன. மேலும் அவை பெரும்பாலும் நீதித்துறையை பாதிக்கின்றன.  

## பெண்கள் ஜிர்கா
மே 2013 இல், அத்னன் தனது சொந்த ஜிர்காவைத் தொடங்கினார்.  

## விருதுகள்
2013 ஆம் ஆண்டில், அத்னனுக்கு மனிதப் பாதுகாவலர்கள் விருது வழங்கப்பட்டது. 2014 ஆம் ஆண்டில் இவர் என்-அமைதி அதிகாரமளித்தல் விருதுக்கு பரிந்துரைக்கப்பட்டார். 2015 ஆம் ஆண்டில், இவர் அமெரிக்காவின் சர்வதேச வீரதீரப் பெண்கள் விருதை வென்றார். 2016இல் இவர் நெல்சன் மண்டேலா விருதையும் வென்றுள்ளார்.
# தபஸ்ஸம் அக்லக்


**தபஸ்ஸம் அக்லக்** (Tabassum Akhlaq) (பிறப்பு 19 மே 1964) (தபஸ்ஸம் அஃப்ரிடி என்றும் தபஸ்ஸம் அக்லக் மாலிகாபாடி என்றும் அழைக்கப்படும் இவர் பாக்கித்தானைச் சேர்ந்த ஒரு கவிஞரும், எழுத்தாளரும், கட்டுரையாளரும், நிகழ்ச்சி அமைப்பாளரும் ஆவார். இவர் ஜோசு மாலிகாபாடியின் பேத்தியுமாவார். ஜோசு நினைவு குழுவின் நிறுவனர் தலைவராகவும் இருக்கிறார்.  

## ஆரம்ப கால வாழ்க்கை
இவர், சஜ்ஜாத் ஐதர் கரோஷ் மற்றும் அன்வர் பேகம் ஆகியோருக்கு 1964 மே 19 அன்று பாக்கித்தானின் கராச்சியில் பிறந்தார். இவரது தந்தை புரட்சிகர உருது கவிஞரான ஜோசு மாலிகாபாடியின் ஒரே மகனாவார். இவரது தாயார் ஜூனாகத் சுதேச மாநிலத்தின் நவாபின் முன்னாள் அமைச்சரின் மகளாவார். இவரது தாத்தா அப்போதைய பாக்கித்தானின் குடிய்ரசுத் தலைவரான அயூப்கானால் தடை செய்யப்பட்டோர் பட்டியலில் சேர்க்கப்பட்ட பின்னர், இவரது தந்தையின் வணிகம் தடை செய்யப்பட்டு அனைத்து சொத்துக்களும் பறிமுதல் செய்யப்பட்டது.  

இவரது குழந்தை பருவம் பெரும்பாலும் வறுமையிலேயே கழித்தன. இந்தக் காலகட்டத்தில், இவரது தந்தை உளப் பிறழ்ச்சிக்கு ஆளானார். மேலும் இவரது தாயார் மனப்பித்துக்கு ஆளான போது தனது சகோதரர்களை கவனித்துக் கொள்ள வேண்டியிருந்தது. பின்னர், கராச்சியில் உள்ள பாக்கித்தான் மாதிரி பள்ளியில் தனது ஆரம்பக் கல்வியை முடித்தார்.  

1973 ஆம் ஆண்டில், ஜோசு மாலிகாபாடியுடன் வசிக்க இவரது குடும்பத்தினர் இஸ்லாமாபாத்துக்குச் சென்றனர். அங்கு, இடைநிலைக் கல்விக்காக இஸ்லாமாபாத்தின் எஃப் -7 / 2, எஃப்.ஜி கல்லூரியில் சேர்ந்தார். அங்கு இவரது தாத்தா ஜோசு மாலிகாபாடியின் கவிதைகளால் இவர் ஈர்க்கப்பட்டார். இவர் 12 வயதிலேயே புதுக்கவிதைகளை எழுதத் தொடங்கினார். அந்த நேரத்தில், இவரது வீட்டில் இலக்கியக் கூட்டங்கள் தவறாமல் நடத்தப்பட்டன. இந்த கூட்டத்தில் இவர் தவறாமல் கலந்துகொண்டார். இந்தத் தாக்கங்களின் விளைவாக, மெதுவாக தனது சொந்த எழுத்து நடையை வளர்த்து, படிப்படியாக ஒரு முதிர்ந்த கவிஞராக வளர்ந்தார். இவர் தனது கல்லூரியில் பல்வேறு கவிதை மற்றும் உரைநடை போட்டிகளில் கலந்து கொண்டார். இவர் தனது பட்டப்படிப்பை ( உருது மற்றும் வரலாற்றில் இளங்கலை) 1982 இல் இஸ்லாமாபாத்தின் எஃப் -7 / 2, எஃப்.ஜி கல்லூரியில் முடித்தார்.  

## சொந்த வாழ்க்கை
இவர் ஏப்ரல் 29, 1984 அன்று தொழில்முனைவோரான அக்லக் அகமது மாலிக் என்பவரை மணந்தார். திருமணத்திற்குப் பிறகு இராவல்பிண்டிக்கு இடம் பெயர்ந்த இவருக்கு நான்கு குழந்தைகள் உள்ளனர்.  

## கவிஞர்
இவர், உள்ளூர், தேசிய மற்றும் சர்வதேச நிகழ்வுகளில் தீவிர கவிஞராகவும், பேச்சாளராகவும் கட்டுரையாளராகவும் இருக்கிறார். காதல், மதம், தனிமை மற்றும் அமைதி ஆகியவை இவரது கவிதைகளின் முக்கிய கருப்பொருள்கள் ஆகும். இவரது நான்கு கவிதை புத்தகங்கள் அச்சிடுதல், வெளியிடுதல், சரிபார்த்தல் அல்லது இசையமைத்தல் ஆகியவற்றின் கட்டத்தில் உள்ளன. ஜோசு மாலிகாபாடியின் சுயசரிதையை வெளியிடுவதிலும் அவரது கட்டுரைகளின் தொகுப்பிலும் இவர் பணியாற்றி வருகிறார்.
# செவிலி மரம்


**செவிலி மரம்** (*Nurse tree*) என்பது வேகமாக வளரும் பெரிய மரம் ஆகும். இது சிறிய, மெதுவாக வளரும் மரம் அல்லது தாவரங்களுக்கு அடைக்கலம் தருகிறது. செவிலி மரம் நிழல், காற்றிலிருந்து பாதுகாப்பான தங்குமிடம் அல்லது சிறிய சிறிய தாவரங்களை உண்ணும் விலங்குகளிடமிருந்து பாதுகாப்பை வழங்குகிறது.  

எடுத்துக்காட்டாக, நோர்வே ஸ்ப்ரூஸ் (*பைசியா அபீசு*) மற்றும் லார்ச் (*லாரிக்சு*) ஆகியவை வன்மரங்களுக்கு செவிலியராக செயல்பட முடியும். சோனோரன் பாலைவனத்தில், பாலோ வெர்டே, அயர்ன்வுட் அல்லது மெசுகைட் மரங்கள் இளம் பெரிய சப்பாத்தி கள்ளிக்குச் செவிலி மரங்களாகச் செயல்படுகின்றன. பெரிய சப்பாத்திக் கள்ளி பாலைவனத்தில் வளரும்போது, சூரிய வெப்பத்தினை தாங்கும் தகவமைப்பினைப் பெற்றுவிடுகிறது. பழைய மரம் அழிந்து விடுகிறது. சப்பாத்தி கள்ளி தனியாகக் காணப்படும். இதனால் நாம் பாலைவனத்தில் பெரிய சப்பாத்திக் கள்ளி தனியாகக் காணப்படுவதைக் காணலாம். பெரிய சப்பாத்தி கள்ளி பெரிதாக வளரும்போது, அதன் செவிலி மரத்துடன் வளங்களுக்காகப் போட்டியிடலாம். இதனால் மரணத்தை விரைவுபடுத்துகிறது. இதன் விளைவாக, இளம் சப்பாத்தி கள்ளியே பெரும்பாலும் செவிலி மரங்களுக்கு அருகில் காணப்படுகின்றன, ஆனால் பழைய சப்பாத்திக் கள்ளிகள் தனித்துக் காணப்படும்.
# மெய்யியலாளர்

'' , 1509–1511, வண்ண ஓவியம் பிளாட்டோவும் அறிசுட்டாட்டிலும் பிற பண்டைய மெய்யியலாள்ரோடு அறிவைப் பகிர்தலைக் காட்டுகிறது.]]  
**மெய்யியலாளர்** *(philosopher)* என்பவர் மெய்யியலைப் பயில்பவர் ஆவார். *மெய்யியலாளர்* எனும் சொல், அறிவு வேட்பாளர் எனப் பொருள்படும் கிரேக்கச் சொல்லில் இருந்து உருவானது. இச்சொல்லை கிமு ஆறாம் நூற்றாண்டில் பித்தகோரசு எனும் கிரேக்கச் சிந்தனையாளரால் முதலில் உருவாக்கப்பட்டது.  

செவ்வியல் காலப் பொருளில், மெய்யியலாளர் என்பவர் சமகால மாந்த வாழ்க்கை எழுப்பும் கேள்விகளுக்குத் தீர்வு காணும் நோக்கில் குறிப்பிட்ட வாழ்க்கைமுறையைப் பின்பற்றி வாழ்பவர் ஆவார்]; இவர்கள் கோட்பாடுகளை ஆற்றுப்படுத்தவோ சில அறிஞர்களின் நூலுக்கு உரை எழுதவோ வேண்டிய கட்டயம் ஏதும் இல்லை. இத்தகைய மிகவும் கட்டுபாடான வாழ்க்கை மேற்கொள்பவர்களே *மெய்யியலாளர்களாக* கருதப்பட்டனர். மேலும் அவர்கள் எலனிய மெய்யியலைக் கடைபிடித்தனர்.
# கவாரி


**கவாரி** (Gavari) காவ்ரி எனவும் அழைக்கப்படும் இந்திய மாநிலமான ராஜஸ்தானின் மேவார் பகுதியில் 40 நாள்கள் கொண்டாடப்படும் ஒரு விழாவாகும். நீண்ட நாள் விழாவானது ஒவ்வொரு ஆண்டும் சூலை முதல் செப்டம்பர் வரை கொண்டாடப்படுகிறது .  

## கவாரி பருவம்

ஒவ்வொரு ஆண்டும், மேவாரின் பில் சமூகங்களைச் சேர்ந்த போபா ஷாமன்கள் தங்கள் கிராமவாசிகளுக்கு கவாரி சடங்கை செய்ய அனுமதிக்கும்படியும், பல வார சுற்றுப்பயணங்களுக்கு அவர்களுடன் செல்லும்படியும் தேவிக்கு வேண்டுகோள் விடுக்கின்றனர். கடவுளின் ஒப்புதலுக்கான சராசரி காத்திருப்பு நேரம் சுமார் 4–5 ஆண்டுகள் ஆகும். மேலும் சடங்கு சுழற்சி தொடங்கியதும், ஒவ்வொரு தினசரி விழாவிற்கும் முன்பு தேவியும் வெற்றிகரமாக அழைக்கப்படுகிறார். ஒன்று அல்லது அதற்கு மேற்பட்ட குழு உறுப்பினர்கள் இருக்கும்போது மட்டுமே நடன நாடகங்கள் தொடங்கி சடங்கு தொடர முடியும்.  

பங்கேற்கும் 25-25 சமூகங்கள் ஒவ்வொன்றும் 20-80 உறுப்பினர்களைக் கொண்ட தனது சொந்த கவாரி குழுக்களை உருவாக்கி அனுப்புகின்றன. இக்குழுக்கள் 600க்கும் மேற்பட்ட நாள்களுக்கு கிராம விழாக்களை நடத்துகின்றன.  

40 நாள் காவரி பருவத்தில், அனைத்து கலைஞர்களும் உயிருள்ள பூமியுடனும், தெய்வீக ஆவியுடனும் பயபக்தியுடன் தொடர்பு கொள்ள கடுமையான விரத நடவடிக்கைகளை மேற்கொள்கின்றனர் . அவர்கள் காமம், மது, இறைச்சி போன்றவற்றை மட்டுமல்லாமல், காலணிகள், படுக்கைகள், குளித்தல் மற்றும் கீரைகள் சாப்பிடுவதையும் தவிர்க்கிறார்கள் (இது பூச்சிகளின் வாழ்க்கைக்கு தீங்கு விளைவிக்கும்). இப்பருவத்தில் ஒவ்வொரு நாளும் ஒரே ஒரு வேளை உணவை மட்டுமே அவர்கள் சாப்பிடுகிறார்கள்.  

இறுதி நாட்களில், ஒவ்வொரு குழுவும் கடைசி செயல்திறன் மற்றும் நிறைவு விழாக்களுக்காக தனது சொந்த கிராமத்திற்குத் திரும்புகின்றன. தெய்வத்தின் கருவுறுதலை அவற்றின் நீர்நிலைகளுக்கும், இரவு முழுவதும் கொண்டாடும் கொண்டாட்டங்களுக்கும் திருப்பி அனுப்ப ஒரு மூழ்கும் சடங்குடன் சுழற்சி முடிகிறது.
# பிஷ்ணு மாகி


**பிஷ்ணு மாகி** (Bishnu Majhi) ( பிறப்பு 1986) ஒரு நேபாளி நாட்டுப்புறப் பாடகராவார். நேபாளத்தில் அதிக சம்பளம் வாங்கும் பாடகியான இவர், தனது 15 ஆண்டு பாடகர் வாழ்க்கையில் 5,000க்கும் மேற்பட்ட பாடல்களைப் பதிவு செய்துள்ளார், "சிட்டல் டைன் பிபால் சாமி சா", "டிரைவர் டேய் மேன் பரியோ மலாய்", "லாலுபேட் நுக்யோ பூண்டிரா", "புர்பகோ மெச்சி நி ஹம்ராய் ஹோ, *பாசிம் மகாகலி நி ஹம்ராய் ஹோ*, "ரூமல் ஹல்லாய் ஹல்லாய்" போன்ற பல பாடல்கள் இதில் அடங்கும். 2018இல் வெளியான இவரது பாடல் "சால்கோ பாட் தபரி ஹுனி" யூடியூப்பில் 60 மில்லியனுக்கும் அதிகமான பார்வைகளைக் கொண்ட நேபாளி நாட்டுப்புறப் பாடலாக அமைந்தது. பண்பலை இசை விருதுகள் , காளிகா பண்பலை விருதுகள் ஆகியவற்றை பெற்றுள்ளார்.  

## ஆரம்ப வாழ்க்கை
கிராமப்புற சியாங்ஜாவில் ஒரு ஏழைக் குடும்பத்தில் பிறந்த இவர், ஐந்தாம் வகுப்பு வரையே கல்வி கற்றார். மேலும் 13 வயதிலேயே பொது நிகழ்ச்சிகளில் பாடத் தொடங்கினார். 2004 ஆம் ஆண்டில் காட்மாண்டுவில் தனது தொழில் வாழ்க்கையைத் தொடங்கியபின், சுந்தர்மணி அதிகாரியின் உதவியுடன் இவர் விரைவில் புகழ் பெற்றார். பின்னர் அவரை திருமணம் செய்து கொண்டார்.  
## சர்ச்சையான வாழ்க்கை
இவர் தனது தொழில் வாழ்க்கையின் தொடக்கத்திலிருந்து தன்னை வெளிபடுத்தாத ஓர் வாழ்க்கையை வாழ்ந்து வருகிறார். விளம்பரத்திற்காக வெளியிடப்பட்ட ஒரே ஒரு புகைப்படம் மட்டுமே இவரிடம் உள்ளது. இவர் சமூக ஊடகங்களில் பங்கேற்பதில்லை. நேர்காணல்கள் எதுவும் வழங்கவில்லை. விசாரிக்கப்பட்டது, அங்கு இவர் 11 ஆண்டுகளுக்குப் பிறகு தனது தந்தையுடன் மீண்டும் இணைந்தார். காவல்துறையினரின் கூற்றுப்படி, ஒரு முறையான கல்வி இல்லாததும், படித்த தனது கணவரின் சிறந்த முடிவுகளில் தான் வைத்திருந்த நம்பிக்கை ஆகியவையே இந்த வாழ்க்கையைத் தேர்ந்தெடுப்பதற்கு காரணம் என்று கூறினார். உடல் பரிசோதனைக்காக முகமூடியை அகற்றும்படி இவரிடம் கேட்கப்பட்டது. இவரது முகத்தில் உடல் ரீதியான வன்முறைக்கான அறிகுறிகள் எதுவும் இல்லை என்று காவல்துறை கூறியது. நேர்காணல் செய்தவர்களில் ஒருவரான காவல் கண்காணிப்பாளர் இராஜ்குமார் லாம்சால், இவரிடம் கேட்கப்பட்ட பெரும்பாலான கேள்விகளுக்கு இவரது கணவர் அதிகாரியே பதிலளித்தார் என்றும், இவர் ஒரு சுதந்திரமான வாழ்க்கை வாழ்கிறார் என்று முடிவு செய்வது கடினம் என்றும் கூறினார்.
# கோ. வில்வபதி



**கோ. வில்வபதி** (*Ko.Vilvapathi*) இந்தியாவின் தமிழ்நாட்டைச் சேர்ந்த கல்வியாளர், எழுத்தாளர், பதிப்பாளர் என்ற பன்முகங்கள் கொண்ட ஒரு தமிழறிஞராவார். இலக்கியம், இலக்கணம் கற்பிப்பதில் இவர் சிறந்து விளங்கினார். இவர் தலைமையில்தான் மாணவர் மன்றப் பொன் விழா, மயிலை சிவமுத்து சிலை திறப்பு விழா, கட்டடத் திறப்பு விழா போன்ற விழாக்கள் நடைபெற்றன.  

திருமுருகாற்றுப்படை, சிறுபாணாற்றுப்படை, பெரும்பாணாற்றுப்படை ஆகிய சங்க இலக்கிய நூல்களுக்கும் கம்பராமாயணத்தின் பால காண்டம், அயோத்தியா காண்டம் ஆகிய பகுதிகளுக்கும் தெளிவுரை எழுதியுள்ளார்.  
காலத்திற்கு ஏற்றவாறு தமிழ் மொழியின் மாறுதலையும் வளர்ச்சியையும் உணர்ந்து, தம் உரையில் உரிய எடுத்துக்காட்டுகளையும் தேவையான மேற்கோள் களையும் குறிப்பிட்டு எழுதுவது கோ. வில்வபதியின் தனித்திறனாகும்.  

மாணவர் மன்றத்தின் தலைவராக தொண்டு செய்த மயிலை சிவமுத்து வில்வபதியை மன்றக் கண்மணி என்றும் உரைமணி என்றும் பாராட்டிச் சிறப்பித்துள்ளார்.  

புலவர் கோ. வில்வபதி செந்தமிழ்ச்செம்மல், பெரும்புலவர் கோ.வில்வபதி என்று பல பெயர்களால் அடையாளப்படுத்தப்பட்டார். தமிழ் நாட்டுப் பாடநூல் நிறுவனத்தின் நூலாசிரியராகவும் மேலாய்வாளராகவும் பணிபுரிந்தார். நித்திலக் குவியல் என்னும் திங்கள் இதழின் ஆசிரியராகப் பணியாற்றியுள்ளார்.  
## வாழ்க்கைக் குறிப்பு
திருவண்ணாமலை மாவட்டம் செய்யாறு நகரத்தில் கோவிந்தசாமி அபரஞ்சி தம்பதியருக்கு 1921 ஆம் ஆண்டு சூன் மாதம் பனிரெண்டாம் தேதி வில்வபதி பிறந்தார்.  

திருவையாற்று அரசர் கல்லூரியில் பயின்று புலவர் வகுப்பில் இடை நிலைத் தேர்வில் முதல் நிலையும், இறுதி நிலைத் தேர்வில் இரண்டாம் நிலையும் பெற்றார்.  

சென்னை, இந்து தியலாஜிகல் மேனிலைப் பள்ளியில் 37 ஆண்டுக்காலம் தமிழாசிரியராகப் பணியாற்றி ஓய்வு பெற்றுள்ளார்.  

பெரும்புலவர் என்று அழைக்கப்பட்ட கோ.வில்வபதி 5-10-1991 அன்று காலமானார்.  

## எழுதிய நூல்கள்
1. சிலையாகி நிற்கும் செம்மல்கள்
1. காவிரி
1. நன்னெறி கதைகள்
1. கம்ப இராமாயணம் பால காண்டம் தெளிவுரை
1. முல்லை பாட்டு இனிய எளிய உரை.
1. குறள் விளக்க கதைகள்.
1. திருக்குறள் விளக்கவுரை
1. மூவர் தமிழ் வாசகம்
1. கௌதம புத்தர் (நாடகம்)
1. மூவர் தமிழ் இலக்கணம்
1. முல்லைப்பாட்டு –இனிய எளிய உரை
1. நன்னூல் மூலமும் உரையும்
# ஜலக் மன் கந்தர்வா



**ஜலக் மன் கந்தர்வா** (Jhalak Man Gandarbha) (சூலை 29, 1935/12 வைசாக்கி 1922 &ndash; நவம்பர் 23, 2003  ) நேபாள நாட்டுப்புற பாடகர்களில் மிக முக்கியமானவர். அவர் கெய்ன் கீதம் அல்லது கந்தர்வ சங்கீதத்துக்காக பிரபலமாக இருந்தார். இது ஒரு பிரபலமான நாட்டுப்புற பாடல், நேபாளத்தின் கெய்ன் அல்லது கந்தர்வ இனத்தவர்கள் மட்டுமே பாடியது. கெய்ன் பாடலைப் பதிவுசெய்த முதல் கெய்ன் பாடகரான இவர், பழங்குடி மற்றும் சாதாரண மக்களின் குரலை வெகுஜன ஊடகங்களில் கொண்டுவந்ததற்காக மதிக்கப்படுகிறார். *அமலே சோத்லின் நி ... (மாமா கேட்கலாம் ...)* எனற பாடல் இவரது மிகவும் பிரபலமான பாடலாகும். இது நேபாள சிப்பாய் வெளிநாட்டு போர்க்களத்தில் இறந்ததைக் குறிக்கிறது.  

ஜலக் மன் கந்தர்பா 1935 ஆம் ஆண்டில் கந்தர்வக் குலத்தைச் சேர்ந்த ஒரு குடும்பத்தில் பிறந்த இவர், தனது தந்தையிடமிருந்து ஆரம்பத்தில் பாடவும், நடனமாடவும், இசையை வாசிக்கவும் கற்றுக்கொண்டார். தனது வாழ்வாதாரத்திற்காக ஒன்பது வயதிலிருந்தே நேபாள கிராமங்களில் பாடத் தொடங்கினார். கந்தர்வர்கள் ஜியாவேர், கியாலி கீதம், மற்றும் கர்கா போன்ற பல்வேறு வகையான நாட்டுப்புற இசைகளை இசைக்கிறார்கள் (ஒருவரின் செயல்களைப் புகழ்ந்து எழுத எழுதப்பட்ட பாடல்கள்). இவர்கள் தெய்வங்களுக்காகவும் இசைக்கிறார்கள். இவர்களிடம் சாரங்கி என்ற தனித்துவமான நான்கு சரம் கொண்ட கருவி உள்ளது. இவர்கள் சாரங்கியை இசைத்து, கிராமத்தைச் சுற்றி பாடுகிறார்கள். இதனால் சமூகத்தை மகிழ்விக்கிறார்கள்.
# அதென் (பண்டைய நகரம்)



**அதென்** (**Aten**), பண்டைய எகிப்தின் இழந்த தங்க நகரம் அழைப்பர். 3000 ஆண்டுகளுக்கு முந்தைய அதென் நகரத்தின் எச்சங்கள் தெற்கு எகிப்தின் பண்டைய தீபை நகரத்திற்கு அருகில், எகிப்திய தொல்லியல் அகழ்வாய்வாளர் சாகி அவாஸ் தலைமையில், செப்டம்பர் 2020 முதல் மேற்கொள்ளப்பட்ட அகழாய்வில் இப்பெரிய பண்டைய அதென் நகரம் வெளிக்கொணரப்பட்டது.  

## வரலாறு
3,400 ஆண்டுகளுக்கு முன்னர் புது எகிப்து இராச்சியத்தை ஆண்ட 18-ஆம் வம்சத்தின் 8-ஆம் பார்வோன் மூன்றாம் அமென்கோதேப் (ஆட்சிக் காலம்:கிமு 1386 - கிமு1349) பண்டைய தீபை நகரத்திற்கு அருகில் அதென் நகரத்தை நிறுவினார்.  

மூன்றாம் அமென்கோதேப்பின் மகனும், 9-ஆம் பார்வோனுமான அக்கெனதென் (ஆட்சிக் காலம் கிமு:1351–1334), புது எகிப்திய இராச்சியத்தின் தலைநகரத்தை அமர்னா எனும் புதிய நகரத்திற்கு மாற்றினார். ஆனால் பார்வோன்கள் துட்டன்காமன், ஆய் மற்றும் ஹொரெம்ஹெப் ஆட்சிக் காலத்தில் பண்டைய அதென் நகரத்தை தலைநகராகக் கொண்டு ஆண்டனர்.  

## கண்டிபிடிப்பு
பார்வோன் துட்டன்காமனின் கல்லறைக் கோவில் அமைந்த இடத்தில் அகழாய்வு மேற்கொள்ளப்பட்ட போது அதென் எனும் தொலைந்து போன தங்க நகரம் அகழாய்வில் கண்டுபிடிக்கப்பட்ட்டது. இது பற்றிய அறிக்கை 8 ஏப்ரல் 2021 அன்று வெளியிடப்பட்டது. பல தொல்லியல் அகழ்வாளர்கள் பண்டைய அதென் நகரம் இருக்கும் இடத்தை அகழாய்வில் கண்டு பிடிக்க முயற்சி தக்கசெய்தனர். ஆனால் அம்முயற்சிகள் தோல்வியில் முடிந்தது. ஹேரெம்ஹேப் மற்றும் ஆயி கோயில்கள் இங்கு கண்டெடுக்கப்பட்டதைத் தொடர்ந்து துதன்கமுன் கோயிலும் இங்கு அமைந்திருக்க வேண்டும் என்ற கணிப்பில், ஏராளமான வெளிநாட்டுக் குழுக்கள் இந்தக் கோயிலை அகழ்வாராய்ச்சி செய்யும் பணியில் ஈடுபட்டன. ஆனால், அப்போதெல்லாம் இந்த நகரத்தைக் கண்டுபிடிக்க முடியாமல் போனது. இந்த நிலையில், எகிப்து நாட்டைச் சேர்ந்த தொல்லியல் துறை நிபுணர் ஸாஹி ஹவாஸ், எகிப்தின் தொல்பொருள் ஆய்வு நிறுவனத்துடன் கூட்டணி அமைத்து, இந்த மிகப் பழமையான தங்க நகரத்தை (Lost golden city of Luxor) செப்டம்பர், 2020-இல் கண்டுபிடித்துள்ளார்.  

மூன்றாம் அமென்கோதேப்பின் ஆட்சிக்காலத்தில் இந்த பண்டைய அதென் நகரம் கட்டப்பட்டது. இந்த நகரத்தை ஏதெனின் எழுச்சி (The Rise of Aten) என்றும் அறியப்படுகிறது. இந்த நகரத்தை தலைநகராகக் கொண்டு மூன்றாம் அமென்கோதேப் மற்றும் துட்டன்காமன் ஆகியோர் ஆண்டுள்ளனர்.  

இழந்த தங்க நகரம் மட்டுமல்லாமல் அன்றாட தேவைகளை உள்ளடக்கிய பல்வேறு கட்டமைப்புகள், பார்வோனின் தலைநகரத்தை ஆதரிப்பதில் பங்களித்த கலை, தொழில்துறை உற்பத்தியுடன் தொடர்புடையவையும் கண்டறியப்பட்டுள்ளன. அத்துடன், தொழிலாளர்கள் வாழ்ந்த வீடுகளையும் தொல்லியல் குழு கண்டுபிடித்துள்ளது. மேலும், பேக்கரி, சமையலறை, உலோகம் மற்றும் கண்ணாடி உற்பத்தி தொடர்பான பொருட்கள், நிர்வாகத்துடன் தொடர்புடைய கட்டடங்கள், பாறைகளாலான கல்லறை உள்ளிட்டவைகளும் கண்டறியப்பட்டுள்ளன.  

## பண்டைய அதென் நகரத்தின் தொல்பொருட்கள்
பண்டைய அதேன் நகரத்தில் மக்கள் வசிக்கும் ஒரு பகுதி, நிர்வாகப் பகுதி, ரொட்டி சுடுமிடம் என அந்தக்கால நகர வாழ்க்கையின் அம்சங்கள் தென்பட்டுள்ளது. நகைகள், வண்ணம் பூசப்பட்ட மண்பாண்டங்கள், உருள்வண்டு பொறிக்கப்பட்ட தாயத்துகள், [[மூன்றாம் அமென்கோதேப் மன்னரின் இலச்சினையைக் கொண்ட செங்கற்கள் போன்றவை இந்த பண்டைய அதென் நகரத்தில் இருந்து கிடைத்துள்ளது.  

## அமைவிடம்
எகிப்தின் தலைநகர் கெய்ரோவிற்கு தெற்கே 500 கிலோ மீட்டர் தொலைவில் அல்-உக்சுர் நகரத்திற்கு அருகே பண்டைய அதென் எனும் தொன்மையான நகரம் கண்டறியப்பட்டுள்ளது.
# சையித் மும்தாஸ் அலி


**சையித் மும்தாஜ் அலி தேவபந்த்** (**Sayyid Mumtaz Ali Deobandi)** (27 செப்டம்பர் 1860 - 15 சூன் 1935) இந்திய சுன்னி இசுலாம் அறிஞரும், பத்தொன்பதாம் நூற்றாண்டின் பிற்பகுதியில் பெண்கள் உரிமைகளை ஆதரித்தவரும் ஆவார். இவர் தாருல் உலூம் தேவ்பந்த்தின் முன்னால் மாணவராவார். இவர் தனது மனைவி முகம்மதி பேகமுடன் தொடங்கிய இதழ்களான *அக்-இ-நிஸ்வான்* , *தெஹ்ஸீப்-இ-நிஸ்வான்* ஆகிய இரண்டும் பெண்கள் உரிமைகள் தொடர்பான முன்னோடி படைப்புகள் என்று கூறப்படுகிறது  

## சுயசரிதை
சையித் மும்தாஜ் அலி செப்டம்பர் 27, 1860 அன்று தேவபந்தில் பிறந்தார். இவர் மகமூத் ஹசன் தேவந்தின் சகாவாகவும் சமகாலத்தவராகவும் இருந்தார். மேலும் தாருல் உலூம் தேவ்பந்த்தில் முகம்மது யாகூப் நானௌடாவி மற்றும் முகம்மது காசிம் நானௌடாவி ஆகியோருடன் படித்தார் .  

தேவ்பந்த்தில் பட்டம் பெற்ற பிறகு, இவர் லாகூருக்குச் சென்று "தாருல் இஷாத்" என்ற பதிப்பகத்தை நிறுவினார். சூலை 1, 1898 இல், இவர் தனது மனைவி முகம்மதி பேகம்மை ஆசிரியராகக் கொண்டு *தெஹ்ஸீப்-இ-நிஸ்வான்* என்ற பத்திரிகையை வெளியிட்டார். இந்த பத்திரிகை பின்னர் 1949இல் நிறுத்தப்பட்டது. 1898ஆம் ஆண்டில், இவர் லாகூரில் "இரிஃபா-இ-ஆம் அச்சகம் " என்ற பெயரில் ஒரு பதிப்பகத்தைத் தொடங்கினார். இது ஒரு முஸ்லிமை உரிமையாளராகக் கொண்ட லாகூரின் முதல் பத்திரிகை எனக் கூறப்பட்டது. பின்னர், 1905ஆம் ஆண்டில், இவர் *முஷர்-இ-மாதர்* (தாயின் ஆலோசகர்) என்று ஒரு பத்திரிகையைத் தொடங்கினார். பின்னர் 1909ஆம் ஆண்டில் குழந்தைகள் இதழான *ஃபுல்* (மலர்) தொடங்கி, உருது மொழியில் குழந்தைகள் இலக்கியத்தின் அடித்தளத்தையும் அமைத்தார்.  

மும்தாஸ் அலி 1934 இல் பிரித்தானிய இந்திய அரசாங்கத்தால் "ஷம்ஸ்-உல்-உலமா" என்ற பட்டத்துடன் கௌரவிக்கப்பட்டார்.  

இவர், 15 சூன் 1935 அன்று லாகூரில் காலமானார்.  

## பாராட்டுகள்
அமெரிக்க வரலாற்றாசிரியர், கெயில் மினால்ட் தனது கட்டுரையில் "சையித் மும்தாஜ் அலி மற்றும் 'அக் அன்-நிஸ்வான்': பத்தொன்பதாம் நூற்றாண்டின் பிற்பகுதியில் இஸ்லாத்தில் பெண்கள் உரிமைகளுக்கான ஒரு வழக்கறிஞர்" என்று கூறினார். 'மும்தாஸ் அலியின் *அக்-இ-நிஸ்வான்* அதன் காலங்களில் சந்தேகத்திற்கு இடமின்றி முன்கூட்டியே வெகு தொலைவில் இருந்தது . எவ்வாறாயினும், முஸ்லீம் தனிப்பட்ட சீர்திருத்தத்தின் முக்கியத்துவம் குறித்த தற்போதைய விவாதத்தைப் பார்க்கும்போது, இசுலாமியச் சட்ட முறைமையில் இந்த ஆரம்பகால பெண்கள் உரிமைகளை நினைவில் கொள்வது நல்லது. இவரது குரான் குறித்த படைப்பான *தஃபால் அல்-பயான் ஃபா மாகீத் அல்-குர்ஆன்* என்பதை பாராட்டி, ஜெருசலேமின் முன்னாள் அதிபர் முப்தி, அமீன் அல்-ஹுசைனி, "இத்தகைய புத்தகம் அரபு உலகில் கூட இல்லை" என்று கருத்துரைக்கிறார். குர்ஆனைப் பற்றிய இந்த 6 தொகுதிகள் அடங்கிய படைப்புகள் அன்வர் ஷா காஷ்மீரி, அபுல் கலாம் ஆசாத் மற்றும் சையத் சுலைமான் நட்வி உள்ளிட்ட அறிவார்ந்த நபர்களிடமிருந்தும் பாராட்டுகளைப் பெற்றன.
# ஜெமிமா ரோட்ரிக்ஸ்


**ஜெமிமா ரோட்ரிக்ஸ்** (*Jemimah Rodrigues*, பிறப்பு: 5 செப்டம்பர் 2000) ஒரு இந்தியத் துடுப்பாட்ட வீராங்கனை. இந்தியப் பெண்கள் துடுப்பாட்ட அணியின் பன்முக வீராங்கனை ஆவார். 17 வயதுக்குட்பட்ட மகாராஷ்டிரா ஹாக்கி அணியில் இருந்தார்.  

உள்ளூர்ப் போட்டிகளில், ஜெமிமா மும்பை பெண்கள் துடுப்பாட்ட அணிக்காக விளையாடுகிறார். இவர் 17-அகவைக்குட்பட்டோருக்கான மகாராட்டிர வளைதடிப் பந்தாட்ட அணிக்காகவும் விளையாடியுள்ளார். 2018 ஆம் ஆண்டில், இந்தியத் துடுப்பாட்டக் கட்டுப்பாட்டு வாரியத்தால் சிறந்த உள்நாட்டு இளைய பெண்கள் துடுப்பாட்டக்காரருக்கான ஜக்மோகன் டால்மியா விருது இவருக்கு வழங்கப்பட்டது.  

## வாழ்க்கைக் குறிப்பு
ஜெமிமா மங்களூரைச் சேர்ந்த கத்தோலிக்கப் பெற்றோருக்குப் பிறந்தார், மும்பையில் பாண்டுப்பில் ஏனோக், எலி ஆகிய இரு சகோதரர்களுடன் வளர்க்கப்பட்டார். நான்கு வயதில், துருப்பாட்டத்தில் ஆர்வம் காட்டினார். குழந்தைகளுக்கு சிறந்த விளையாட்டு வசதிகளை வழங்குவதற்காக அவரது குடும்பம் மிக இளம் வயதிலேயே பாந்த்ரா மேற்குக்கு குடிபெயர்ந்தது. அவரது தந்தை, இவான் ரோட்ரிக்ஸ், ஜெமிமாவின் பள்ளியில் பயிற்சியாளராகப் பணியாற்றினார். ஜெமிமா தனது சகோதரர்களுக்குப் பந்து வீசுவதில் இருந்து துடுப்பாட்டத்தில் ஈடுபாடு காட்டினார். தொடக்கத்திலிருந்தே அவருக்கு பயிற்சி அளித்த தந்தை, பள்ளியில் பெண்கள் துடுப்பாட்ட அணியை நிறுவினார். ஜெமிமா தனது இளமை பருவத்தில் வளைதடிப் பந்தாட்டம், துடுப்பாட்டம் இரண்டையும் விளையாடி வந்தார்.  

ஜெமிமா மும்பை, புனித யோசப் மட உயர் பள்ளியிலும், பின்னர் ரிசுவி கல்லூரியிலும் கல்வி கற்றார்.  

## துடுப்பாட்ட வாழ்க்கை
மகாராட்டிர 17 வயதுக்குட்பட்டோர் மற்றும் 19 வயதுக்குட்பட்ட துடுப்பாட்ட அணிகளுக்காக ஜெமிமா ரோட்ரிக்ஸ் தேர்வு செய்யப்பட்டார். 2012-13 ஆம் ஆண்டில் 19 ஆம் வயதிற்கு உட்பட்டோருக்கான அணிக்குத் தேர்வானார்.  

பிப்ரவரி 2018 இல் தென்னாப்பிரிக்காவுக்கு எதிரான மூன்று போட்டிகள் கொண்ட ஒருநாள் தொடருக்கான இந்திய அணியில் இவர் இடம் பெற்றார். இவர் பிப்ரவரி 13, 2018 அன்று தென்னாப்பிரிக்க அணிக்கு எதிரான பெண்கள் பன்னாட்டு இருபது 20 இல் அறிமுகமானார். இவர் 12 மார்ச் 2018 அன்று ஆஸ்திரேலியா பெண்களுக்கு எதிராக ஒருநாள்<nowiki/>போட்டியில் அறிமுகமானார். இவர் உலக மகளிர் துடுப்பாட்ட கோப்பைக்கான போட்டிகளில் ஆத்திரேலிய அணிக்கு எதிரான அரை இறுதிப்போட்டியில் சதமடித்ததன் மூலம் இந்திய அணியை வெற்றிக்கு அழைத்துச் சென்றார்.
# அனதர் ரவுண்டு



***அனதர் ரவுண்டு (ஆங்கிலம்: Another Round)*** (, "அதிகமாக குடித்தல்") 2020 ஆம் ஆண்டில் வெளிவந்த ஒரு நகைச்சுவை நாடகத் திரைப்படமாகும். இத்திரைப்படம் தாமசு வின்டர்பர்க் ஆல் எழுதி இயக்கபட்டுள்ளது. மாட்சு மிக்கெல்சன், தாமசு போ லார்சன், மாக்னசு மில்லங்கு, மற்றும் லார்சு ரான்த் ஆகியோர் நடித்துள்ளனர்.  

றொரன்றோ திரைப்படத் திருவிழாவில் 12 செப்டம்பர் 2020 அன்று வெளியிடப்பட்டது. டென்மார்க்கில் 24 செப்டம்பர் 2020 அன்று வெளியிடப்பட்டது. 93ஆவது அகாதமி விருதுகளில் மொத்தம் இரண்டு விருதுகளிற்கு பரிந்துரைக்கப்பட்டுள்ளது. குறிப்பாக சிறந்த சர்வதேச திரைப்படம் மற்றும் சிறந்த இயக்குநர் விருதுகளுக்கு.  

## மேலும் பார்க்க
- சோரன் கீர்க்கே கார்ட்
# பூஜா வஸ்திரகர்


**பூஜா வஸ்திரகர்** (Pooja Vastrakar பிறப்பு 25 செப்டம்பர் 1999) ஓர் இந்தியப் பெண்கள் துடுப்பாட்ட வீராங்கனை ஆவார். இவர் மத்தியப் பிரதேசம் மற்றும் மத்திய மண்டலத்திற்காக உள்ளூர்ப் போட்டிகளில் விளையாடுகிறார். இவர் 4 முதல் தரத் துடுப்பாட்டம், 25 பட்டியல் அ மற்றும் 17 பெண்கள் இருபது -20 போட்டிகளில் விளையாடியுள்ளார். ஒடிசாவுக்கு எதிராக மார்ச் 9, 2013 அன்று நடந்த இருபதுக்கு -20 போட்டியில் அறிமுகமானார்.  

## ஆரம்ப கால வாழ்க்கை
வஸ்திரகர் தனது காலனி அருகே அங்கு விளையாடும் சிறுவர்களுடன் துடுப்பாட்டம் விளையாடத் தொடங்கினார்  பயிற்சியாளர் அசுதோஷ் ஸ்ரீவாஸ்தவா என்பவரது கீழ் பயிற்சியைத் தொடங்கினார்.  

வஸ்த்ரகரின் தந்தை பிஎஸ் என் எல் இன் ஓய்வு பெற்ற ஊழியர் ஆவார். இவரது தாயார் பத்து வயதில் இறந்தார். இவருக்கு நான்கு சகோதரிகள் மற்றும் இரண்டு சகோதரர்கள் உள்ளனர், மேலும் ஏழு உடன்பிறப்புகளில் இவர் இளையவர் ஆவார்.  

## சர்வதேச துடுப்பாட்ட வாழ்க்கை
இவர் பிப்ரவரி 10, 2018 அன்று தென்னாப்பிரிக்க அணிக்கு எதிரான பெண்கள் ஒருநாள் பன்னாட்டுத் துடுப்பாட்டப் போட்டியில் அறிமுகமானார். இவர் பிப்ரவரி 13, 2018 அன்று இதே அணிக்கு எதிராக பெண்கள் பன்னாட்டு இருபது20 போட்டியில் அறிமுகமானார்.  

அக்டோபர் 2018 இல், மேற்கிந்தியத் தீவுகளில் நடைபெற்ற 2018 ஐசிசி மகளிர் உலக இருபதுக்கு -20 போட்டிக்கான இந்திய அணியில் இடம் பெற்றார். 2020 ஜனவரியில், ஆஸ்திரேலியாவில் நடைபெற்ற 2020 ஐ.சி.சி மகளிர் இ 20 உலகக் கிண்ணத்திற்கான இந்திய அணியில் இடம் பெற்றார்.
# பாசி (சாதி)


**பாசி** (Pasi) (பாஸி என்றும் உச்சரிக்கப்படுகிறது) என்பது இந்தியாவின் தலித் (பட்டியல் சாதியினரும் பட்டியல் பழங்குடியினரும்|தாழ்த்தப்பட்டோர்) சமூகமாகும். இவர்களின் பாரம்பரியத் தொழிலான கள்ளு இறக்குவதிலிலிருந்து இவர்களை பாசி எனக் குறிப்பிடப்படுகின்றனர். பாசி குஜ்ஜார், கைத்வாக்கள், போரியா எனவும் பிரிக்கப்பட்டhallo  

. இவர்கள் தெலங்காணாவில் இதர பிற்படுத்தப்பட்ட வகுப்பினர் என வகைப்படுத்தப்பட்டுள்ளனர். இவர்கள் வட இந்திய மாநிலங்களான பீகாரிலும், உத்தரபிரதேசத்திலும் முக்கியமாக வாழ்கின்றனர்.  

## சொற்பிறப்பியல்
ஆங்கிலோ-இந்திய நாட்டுப்புறக் கதைகளின் ஆய்வு மற்றும் ஆவணங்களில் முக்கிய நபராக இருந்த வில்லியம் க்ரூக்கின் கூற்றுப்படி, பாசி என்ற சொல் "பாஷிகா" என்ற சமசுகிருத வார்த்தையிலிருந்து உருவானது. தங்களது கைகளைக்கொண்டு சப்தம் எழுப்பிக்கொண்டே பனைமரத்திலிருந்து கள்ளு இறக்குவது பாசி சமூகத்தின் அசல் தொழில். இருப்பினும், இந்தியாவின் பிற சாதிக் குழுக்களைப் போலவே, இவைகளும் ஒரு புராணக் கதையைக் கொண்டுள்ளன. விஷ்ணுவின் அவதாரமான பரசுராமரின் வியர்வையிலிருந்து தோன்றியதாக இவர்கள் கூறுகின்றனர். *பாசினா* என்ற இந்தி வார்த்தைக்கு வியர்வை என்ற பொருளில் இதற்கு ஆதரவு இருப்பதாக இவர்கள் கூறுகின்றனர். மேலும் இது இவர்களை சத்திரியர் என்ற கூற்றுக்கு மேலும் வழி வகுக்கிறது.  

## மக்கள் தொகை
இவர்கள் முக்கியமாக வட இந்திய மாநிலங்களான பீகார் மற்றும் உத்தரபிரதேசத்தில் வாழ்கின்றனர். இவர்களின் பாரம்பரிய தொழில் பன்றிகளை வளர்ப்பதாகும். இவர்கள், வட இந்திய மாநிலங்களில் பெரும்பாலான பாசிகள் இந்திய அரசால் தாழ்த்தப்பட்டோர் என வகைப்படுத்தப்பட்டுள்ளனர். 2001 இந்திய மக்கள் தொகை கணக்கெடுப்பில், இவர்கள் உத்தரபிரதேசத்தில் இரண்டாவது பெரிய தலித் குழுவாக பதிவு செய்யப்பட்டனர். அந்த நேரத்தில், இவர்கள் மாநிலத்தின் தலித் மக்களில் 16 சதவீதத்தினராக இருந்தனர். பெரும்பாலும் அவத் பிராந்தியத்தில் வசித்து வந்தனர். 2011ஆம் ஆண்டிற்கான இந்திய மக்கள் தொகை கணக்கெடுப்பில் இவர்களின் மக்கள் தொகை 6,522,166 ஆக பதிவாகியுள்ளது. இந்த எண்ணிக்கையில் தர்மாலியும் அடங்கும்.
# திருமலம்பா


**திருமலம்பா** (Tirumalamba) விஜயநகர பேரரசின் கவிஞர் ஆவார். இவர் வரடாம்பிகா பரிணயம் எனும் சமஸ்கிருத நூலினை எழுதியுள்ளார். இது அச்சுத தேவ ராயன் எனும் அரசரின் திருமணம் பற்றிய கதையாகும்.  

திருமலம்பா கன்னட தேசப் பற்றினைத் தூண்டும் பல கவிதைகளை எழுதினார். கன்னடத்தில் முதன்முறையாக கன்னட தேசியவாதத்தை வெளிப்படுத்தும் கவிதைகள் இவை என்று புகழ்பெற்ற கன்னட விமர்சகர் சி.என்.மங்கலா குறிப்பிடுகிறார்.
# சரோஜினி பாபர்


**சரோஜினி பாபர்** ( Sarojini Babar தேவநாகரி : सरोजिनी बाबर) (ஜனவரி 7, 1920 - ஏப்ரல் 20, 2008) ஒரு மராத்தி எழுத்தாளர் மற்றும் இந்தியாவின் மகாராஷ்டிராவைச் சேர்ந்த அரசியல்வாதி ஆவார்.  

1920 ஆம் ஆண்டு ஜனவரி 7 ஆம் தேதி மகாராஷ்டிராவின் சாங்லி மாவட்டத்தில் பாகனி நகரில் பாபர் பிறந்தார். இஸ்லாம்பூரில் உயர்நிலைப் பள்ளி படிப்பை முடித்த பின்னர் , புனேவில் உள்ள எஸ்.பி. கல்லூரியில் சேர்ந்தார், 1944 இல் மும்பை பல்கலைக்கழகத்தில் இளங்கலை பட்டம் பெற்றார். பின்னர், மும்பை பல்கலைக்கழகத்தில் தனது முதுகலை மற்றும் முனைவர் பட்டங்களையும் பெற்றார்.  

இவர் 1952–57 மற்றும் 1963-66 காலங்களில் மகாராஷ்டிரா மாநில சட்டமன்ற உறுப்பினராக இருந்தார். இவர் 1968–74 காலப்பகுதியில் இந்திய மாநிலங்களவையில் உறுப்பினராக இருந்தார்.  

## இலக்கியப் பணி

### புதினங்கள்

- *கமலாச் ஜேல்* (कमळाचं) (1946)
- *அஜிதா* (1953)
- *அதாவதி தேவதே சங்கதே* (आठवतंय तेवढं सांगते) (1955)
- *சுயம்வர்* (स्वयंवर) (1979)
# சித்ரா தெப்

**சித்ரா தெப்** (Chitra Deb 24 நவம்பர் 1943- 1 அக்டோபர் 2017) ஒரு வங்காள புதின எழுத்தாளர் ஆவார்.  

## ஆரம்ப கால வாழ்க்கை
சித்ரா தெப் 1943 இல் பிரித்தானிய இந்தியாவின் பூர்னியாவில் பிறந்தார். கொல்கத்தா பல்கலைக்கழகத்தில் வங்காள இலக்கியத்தில் முதுகலை மற்றும் முனைவர் பட்டம் பெற்றார்.  

## இலக்கிய வாழ்க்கை
ஆனந்தபஜார் பத்ரிகாவில் தனது இலக்கிய வாழ்க்கையைத் தொடங்கினார், 1980 முதல் 2004 வரை அங்கு பணியாற்றினார். ஏபிபியின் நூலகப் பிரிவின் பொறுப்பாளராக இருந்தார். தெப் பல புத்தகங்கள மொழிபெயர்த்துள்ளார், வங்காளத்தின் சமூக மற்றும் கலாச்சார வரலாற்றில் பெண்களின் பங்களிப்பு குறித்து இவர் விரிவாக ஆராய்ச்சி செய்து எழுதியுள்ளார்  

- *தகுர்பரிர் அந்தர்மஹல்*
- *தகுர்பரிர் பஹிர்மஹால்*
- *பிபாஹோபசோரர் கபியோகாதா*
- *அன்டோபூரர் ஆத்மோகோதா*
- *மஹிலா தக்தர்*
- *விங்ராஹர் பசிந்தா*
- *அப்போன் கியாலே சோலன் ராஜா*
- *ருபோபோதிர் மாலா*
- *பரதர் ராணி*
- *புத்தோதேப் கெமன் தேக்தே சிலன்*
- *அட்வூட் ஜடோ ஹதிர் கல்போ*
- *சித்திததர் அந்தோர்தன்*

## இறப்பு
டெப் தசைக் களைப்பு நோயால் பாதிக்கப்பட்ட இவர் அக்டோபர் 2, 2017 அன்று கொல்கத்தாவில் காலமானார்.
# நிருபமா தேவி

**நிருபமா தேவி** (Nirupama Devi ) (7 மே 1883 - 7 ஜனவரி 1951) முர்சிதாபாத் மாவட்டம் பகரம்பூரினைச் சேர்ந்த ஒரு புனைகதை எழுத்தாளர் ஆவார். இவரது புனைபெயர் *ஸ்ரீமதி தேவி* . நிருபமா தேவியின் தந்தை நீதித்துறை ஊழியராக இருந்த நாஃபர் சந்திரா பட்டா ஆவார். இவர் வீட்டில் இருந்து கல்வி கற்றார்.  

## படைப்புகள்
உச்சிரின்கால் இவரது முதல் புதினம் ஆகும். இவரது பிற படைப்புகள் பின்வருமாறு:  

- *அன்னபூர்ணார் மந்திர் (1913), அதே பெயரிலான திரைப்படத்தினை 1954 இல் நரேஷ் மித்ரா தயாரித்தார்.*
- *தீதி (1915) (அவரது சிறந்த புதினமாகக் கருதப்படுகிறது) *
- *அலியா (1917)*
- *பித்திலிப்பி (1919)*
- *ஷியாமாலி (1919)*
- *பந்து (1921)*
- *அமர் டைரி (1927)*
- *யுகந்தரேர் கத (1940)*
- *அனுகர்சா (1941)*

## விருதுகள் மற்றும் கவுரவங்கள்
நிருபமா தேவி 1938 இல் '<nowiki/>*புவன்மோஹினி தங்கப் பதக்கத்தையும்'<nowiki/>* 1943 இல் *'ஜகதரினி* தங்கப் பதக்கத்தையும்' கொல்கத்தா பல்கலைக்கழகத்தில் பெற்றார்.
# சாவித்திரி ராஜீவன்

**சாவித்ரி ராஜீவன்** (Savithri Rajeevan) ஓர் இந்திய கவிஞர், சிறுகதை எழுத்தாளர் மற்றும் ஓவியர் ஆவார். மலையாளத்தின் முன்னணி பெண் எழுத்தாளர்களில் ஒருவரான இவர் நான்கு கவிதைத் தொகுப்புகளையும் சிறு புனைகதைகளின் தொகுப்பையும் வெளியிட்டுள்ளார்.  

இவர் 1956 இல் கேரளாவின் மலப்புரம் மாவட்டத்தில் பிறந்தார். கேரள பல்கலைக்கழகத்தில் மலையாள இலக்கியத்தில் பட்டம் பெற்ற பிறகு , பரோடா பல்கலைக்கழக நுண்கலை பீடத்தில் படித்தார். இவர் 2009 இல் கேரள மாநில சலச்சீத்ரா அகாதமியின் நடுவராக இருந்தார். அவர் லலித் கலா அகாதமியின் துணைத் தலைவராகவும் சாகித்ய அகாதமியின் ஆலோசனைக் குழு உறுப்பினராகவும் பணியாற்றியுள்ளார். இவரது கவிதை பல்வேறு இந்திய மொழிகளிலும் சுவீடிய மற்றும் ஆங்கிலத்திலும் மொழிபெயர்க்கப்பட்டுள்ளது. இவர் 1975 முதல் எழுத்தாளர் பி.ராஜீவனுடன் சேர்ந்து வாழ்ந்து வருகிறார்.  

## படைப்புகள்

### கவிதை

- *செரிவு* (1993, பக்ஷிக்கோட்டம் புக்ஸ், திருவனந்தபுரம்)
- *தேஹந்தரம்* (1999, மல்பெரி புக்ஸ், காலிகட்)
- *சாவித்ரி ராஜீவந்தே கவிதக்கல்* (2009, மாத்ரூபூமி புக்ஸ், காலிகட்)
- *அம்மே குலிப்பிக்கும்போல்* (2014, மாத்ரூபூமி புக்ஸ், காலிகட்)

### உரை நடை

- *சஞ்சாரியூட் தானு போயா வீடு* (2009, மாத்ருபூமி புக்ஸ், காலிகட்)